CELEX: C2006/131/52
Language: el
Date: 2006-06-03 00:00:00
Title: Υπόθεση C-115/06: Αίτηση για την έκδοση προδικαστικής αποφάσεως, την οποία υπέβαλε το Arbeitsgericht Berlin στις  28 Φεβρουαρίου 2006  — Annette Radke κατά Achterberg Service GmbH & Co KG

3.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 131/29
            
         Αίτηση για την έκδοση προδικαστικής αποφάσεως, την οποία υπέβαλε το Arbeitsgericht Berlin στις 28 Φεβρουαρίου 2006 — Annette Radke κατά Achterberg Service GmbH & Co KG
   (Υπόθεση C-115/06)
   (2006/C 131/52)
   Γλώσσα διαδικασίας: η γερμανική
   Αιτούν δικαστήριο
   Arbeitsgericht Berlin
   Διάδικοι στην υπόθεση της κύριας δίκης
   
      Ενάγουσα: Annette Radke
   
      Εναγομένη: Achterberg Service GmbH & Co KG
   Προδικαστικά ερωτήματα
   
               1)
            
            
               
                           α)
                        
                        
                           Έχει η οδηγία 98/59/ΕΚ (1) του Συμβουλίου, της 20ής Ιουλίου 1998, για προσέγγιση των νομοθεσιών των κρατών μελών που αφορούν τις ομαδικές απολύσεις, την έννοια ότι η διαδικασία διαβουλεύσεων που προβλέπεται στο άρθρο 2 της οδηγίας έχει περατωθεί ακόμη και στην περίπτωση που οι άμεσες διαπραγματεύσεις μεταξύ εργοδότη και εκπροσώπων των εργαζομένων έχουν αποτύχει ή πρέπει, εφόσον ο εργοδότης και/ή οι εκπρόσωποι των εργαζομένων έχουν προσφύγει στην επιτροπή συμβιβασμού που προβλέπεται από το εθνικό δίκαιο και λειτουργεί εντός της επιχείρησης, να έχουν περατωθεί και οι διαπραγματεύσεις ενώπιον της επιτροπής αυτής;
                        
                     
                           β)
                        
                        
                           Αν δοθεί καταφατική απάντηση στο δεύτερο σκέλος της διάζευξης, απαιτεί η οδηγία να έχουν περατωθεί πριν από την καταγγελία των συμβάσεων εργασίας τόσο οι διαπραγματεύσεις ενώπιον της επιτροπής συμβιβασμού σχετικά με τις δυνατότητες αποφυγής ή περιορισμού των ομαδικών απολύσεων, όσο και οι διαπραγματεύσεις σχετικά με τις δυνατότητες άμβλυνσης των συνεπειών τους χάρη σε συνοδευτικά κοινωνικά μέτρα;
                        
                     
         
               2)
            
            
               
                           α)
                        
                        
                           Έχει η οδηγία την έννοια ότι η κοινοποίηση στην υπηρεσία απασχόλησης, η οποία προβλέπεται στο άρθρο 3 της οδηγίας, δεν επιτρέπεται να γίνει πριν από την περάτωση της διαδικασίας διαβουλεύσεων;
                        
                     
                           β)
                        
                        
                           Σε περίπτωση καταφατικής απάντησης στο ερώτημα α': Πρέπει πριν από την πραγματοποίηση της κοινοποίησης να έχουν περατωθεί τόσο οι διαπραγματεύσεις σχετικά με τις δυνατότητες αποφυγής ή περιορισμού των ομαδικών απολύσεων, όσο και οι διαπραγματεύσεις σχετικά με τις δυνατότητες άμβλυνσης των συνεπειών τους;
                        
                     
         
      (1)  EE L 225, σ. 16.